钦定古今图书集成/明伦汇编/氏族典/第411卷 > 《廖用贤尚友录》 > 杜业
## 钦定古今图书集成/明伦汇编/氏族典/第411卷 > 《廖用贤尚友录》 > 杜业

按《汉书杜周传》：周子延年，延年子缓。缓子业，有才能，
以列侯选，复为太常，数言得失，不事权贵，坐法免官，
复为函谷关都尉。成帝崩，哀帝即位，业上书言“王氏
世权日久，朝无骨鲠之臣。”又言“宜为恭王立庙京师，
以章孝道。”繇是征复为太常。岁馀，左迁上党都尉，会
司隶奏业为太常，选举不实，业坐免官。哀帝崩，王莽
秉政，忧恐发病死，谥曰“荒侯。”